Горбангулы Бәрдемөхәммәдов

Горбангулы Бәрдемөхәммәдов, Горбангулы Мәликгулы улы Бәрдемөхәммәдов,  (1957 елның 29 июне, Төрекмәнстан ССР, Ашхабад өлкәсе) — Төрекмәнстан сәясәтчесе һәм дәүләт эшлеклесе/ 2023 елның 21 гыйнварыннан Төрекмәнстан Халык Мәсләхәте Рәисе, 2021―2023 елларда Төрекмәнстан Халык Геңеше Халык Мәсләхәте Рәисе, 2007―2022 елларда Төрекмәнстан президенты. Икътисад фәннәре докторы (2010), медицина фәннәре докторы (2007), Төрекмәнстан ФА академигы (2009), Төрекмәнстан Кораллы көчләре генералы (2007). Төрекмәнстан Каһарманы (2011). Рәсми булмаган «Милләт лидеры», «Аркадаг» (Яклаучы) титуллары бар.

 Тәрҗемәи хәле 
180px|thumb|right|Горбангулы Бәрдемөхәммәдов
1957 елның 29 июнендә Төрекмәнстан ССР Ашхабад өлкәсендә авыл мәктәбе укытучысы гаиләсендә туган. 1979 елда Төрекмәнстан дәүләт медицина институтының стоматология факультетын, соңрак әлеге уку йортында (вариант: МәскәүдәЛента.ру сайтында)  аспирантура тәмамлаган. Медицина фәннәре докторы (2007), профессор. Алман һәм рус телләрен камил белә.

 Хезмәт юлы 
 1980 елдан Төрекмәнстан ССР Ашхабад өлкәсе авыл амбулаторияләрендә табиб-стоматолог булып эшли башлый.
 1990-1995 елларда Төрекмәнстан дәүләт медицина институтында: ассистент, доцент, стоматология факультеты деканы.
 1995-1997 елларда Төрекмәнстан сәламәтлек саклау һәм медицина сәнәгате министрлыгының стоматология үзәге директоры.
 1997-2001 елларда Төрекмәнстан сәламәтлек саклау һәм медицина сәнәгате министры.
 2001-2007 елларда Төрекмәнстан министрлар кабинеты рәисенең (рәис — С. Ниязов) урынбасары.
 2006 елның 21 декабреннән 2007 елның 14 февраленә кадәр — Төрекмәнстан  президенты в.б.
 2007―2022 елларда ― Төрекмәнстан президенты.
 2021 елның 14 апреленнән Төрекмәнстан парламентының Халык Мәсләхәте Рәисе.

 Төрекмәнстан президенты сайлаулары 
 2007 елның 11 февралендә узган чираттан тыш Төрекмәнстан президентын сайлауларда, сайлаучыларның 89.2% тавышын җыеп, Төрекмәнстанның икенче президенты итеп сайлана.
 2012 елның 12 февралендә узган Төрекмәнстан президентын сайлауларда, сайлаучыларның 97,14% тавышын җыеп, 7 көндәшен җиңеп, яңа  Төрекмәнстан президенты итеп сайлана.
 2017 елның 12 февралендә узган Төрекмәнстан президентын сайлауларда, беренче нәтиҗәләр буенча, сайлаучыларның 97,69% тавышын җыеп, 8 көндәшеннән алда бара. На выборах президента Туркменистана лидирует Бердымухамедов. Известия, 13.02.2017

 Бүләкләре, мактаулы исемнәре 
 2017 — 35px|Дуслык ордены (Татарстан) Дуслык ордены (Татарстан) Рөстәм Миңнеханов Төрекмәнстан Президентына «Дуслык» ордены тапшырды. Татар-информ, 2017 ел, 17 сентябрь.
 2022 — IV дәрәҗә Ватан алдындагы хезмәтләр өчен ордены (Россия) ― РФ белән Төрекмәнстан арасында стратегик партнерлыкны ныгытуга зур өлеш кертүе өченПутин наградил Гурбангулы Бердымухамедова орденом «За заслуги перед Отечеством». Татар-инфоорм, 26.08.2022
 Гаиләсе 
Хатыны Огөлгерек Ата кызы Бәрдемөхәммәдова
 улы Сәрдар (1981),  кызлары Гөлҗаһан, ГөлшанGundogar.org сайты, 14.11.2012 
 Факт 
2019 елның 20 июлендә төрекмән оппозициясе чыганаклары Г. М. Бәрдемөхәммәдовның вафат булуын хәбәр итте. Әмма бу мәгълүмат рәсми рәвештә расланмый һәм кире кагылмый  Умер президент Туркменистана Гурбангулы Бердымухамедов, сообщили СМИ. gazeta.ru, 21.07.2019.

 Искәрмәләр 

 Сылтамалар 

 Биографиясе

 Шулай ук карагыз 

Төркем:Дәүләт башлыклары
Төркем:Төрекмәнстан президентлары
Төркем:XXI гасыр сәясәтчеләре
Төркем:Төрекмәнстан дәүләт медицина институтын тәмамлаучылар
Төркем:Медицина фәннәре докторлары
Төркем:Икътисад фәннәре докторлары
Төркем:Төрекмәнстан Каһарманнары
Төркем:4 дәрәҗә "Ватан алдында казанышлары өчен" ордены кавалерлары